
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 59
                                                              din 31 martie 2022
pentru modificarea art. 2 din Hotărârea Consiliului Local Sighișoara nr. 203/09.10.2018 privind transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 9.359/18.03.2022 și la Consiliul Local Sighișoara cu nr. 9.857/23.03.2022, de referatul de aprobare, înregistrat cu nr. 9.358/18.03.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, prin care s-a aprobat înființarea S.C. Ecoserv Sig S.R.L. prin reorganizarea Serviciului Public de Gospodărie, modificată și completată prin Hotărârea Consiliului Local Sighișoara nr. 105/08.06.2011;

Văzând și Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilități publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 și modificată prin Hotărârea Consiliului Local Sighișoara nr. 54/28.03.2013;

Ținând cont de prevederile contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Având în vedere Hotărârea Consiliului Local Sighișoara nr. 203/09.10.2018 privind transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș;

Având în vedere Contractul de asociere, încheiat la data de 02.11.2009, prin care toate unităţile administrativ - teritoriale din judeţul Mureş s-au asociat în scopul implementării Proiectului de investiţii: „Sistem de Management Integrat al Deşeurilor Solide din judeţul Mureş” (S.M.I.D.S.), finanţat de Uniunea Europeană prin Fondul European de Dezvoltare Regională (F.E.D.R.);

Luând în considerare prevederile art. 13 alin. (3) din Contractul de asociere, încheiat la data de 02.11.2009;

Având în vedere prevederile Legii nr. 51/2006, Legea serviciilor comunitare de utilități publice, republicată, cu modificările și completările ulterioare;

Având în vedere prevederile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată prin Legea nr. 3/2003, cu modificările și completările ulterioare;

Având în vedere prevederile art. 7 alin. (2) din Legea nr. 101/2006  a serviciului de salubrizare a localităţilor, republicată, cu modificările și completările ulterioare, potrivit cărora: ”(2) Bunurile aferente sistemului de management integrat al deşeurilor sau părţi ale acestuia, după caz, aparţin domeniului public al judeţului.”;

Dat fiind faptul că, în spiritul reglementării legale mai sus invocate și pentru asigurarea gestiunii integrate a operării stațiilor de sortare/transfer, după caz, realizate în cadrul altor proiecte (Phare Ces, O.G. nr. 7/2006), unitățile administrativ - teritoriale din județul Mureș asociate în scopul implementării S.M.I.D.S., au reglementat la articolul 13, alin. (3) din Contractul de asociere faptul că: “(3) La încetarea obligațiilor asumate de autoritățile administrației publice locale în cauză față de finanțator, acestea vor fi integrate în proiect, delegarea gestiunii lor fiind încredințată de consiliile locale respective către Asociația de Dezvoltare Intercomunitară Ecolect Mureș.”;

Ținând cont de prevederile alin. (6) lit. (b), ale art. 10 din Legea nr. 51/2006 privind serviciile comunitare de utilități publice, republicată, cu modificările și completările ulterioare, potrivit cărora: “Bunurile situate pe raza mai multor unități administrativ - teritoriale și/sau care deservesc mai multe unități administrativ - teritoriale aparțin domeniului public al județului, dacă toate unitățile administrativ - teritoriale implicate sunt situate în același județ și județul este membru al asociației.”;

Ținând cont de adresa cu nr. 160/21.01.2022, înregistrată la Municipiul Sighișoara cu nr. 2.160/21.01.2022, înaintată de către S.C. Ecoserv Sig S.R.L., cu privire la predarea Stației de sortare a deșeurilor municipale către Municipiul Sighișoara;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 9.360/18.03.2022, prin care se propune modificarea art. 2 din Hotărârea Consiliului Local Sighișoara nr. 203/09.10.2018 privind transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș;
 Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (2) lit. ”d”, alin. (7) lit. ”n”, alin. (14), art. 139 alin. (1) și alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                        H O T Ă R Ă Ș T E :

Art. I. Se modifică prevederile art. 2 din Hotărârea Consiliului Local Sighișoara nr. 203/09.10.2018 privind transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș, după cum urmează:

(1) Art. 2 alin. (1) din Hotărârea Consiliului Local Sighișoara nr. 203/09.10.2018, se modifică și va avea următorul conținut:

”Art. 2. alin. (1) Bunurile mobile și imobile menționate la art. 1 se vor trece din administrarea S.C. Ecoserv Sig S.R.L. în administrarea Municipiului Sighișoara, urmând a se încheia în acest sens un proces - verbal de predare - primire.”

(2) Art. 2 alin. (2) din Hotărârea Consiliului Local Sighișoara nr. 203/09.10.2018, se modifică și va avea următorul conținut:

”Art. 2. alin. (2) Ca o consecință a celor menționate la art. 1, bunurile mobile și imobile, astfel preluate din administrarea S.C. Ecoserv Sig S.R.L., respectiv încheierea procesului - verbal de predare - primire a lor, se va realiza între Municipiul Sighișoara și Consiliul Județean Mureș, în calitate de proprietar al acestora, care urmează să dispună de acestea potrivit procesului de derulare a proiectului S.M.I.D.S.”

Art. II. Celelalte prevederi ale Hotărârii Consiliului Local Sighișoara nr. 203/09.10.2018 rămân valabile. 
Art. III. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică din cadrul Municipiului Sighișoara, S.C. Ecoserv Sig S.R.L. și Consiliul Județean Mureș.

Art. IV. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, Consiliului Județean Mureș și se va aduce la cunoștință publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Consiliul Județean Mureș;

  1 ex. S.C. Ecoserv Sig S.R.L.

12 ex.
B.A. 
